อยากสอบถามเกี่ยวกับการคุมกำเนิดชนิดฝังคะคือดิฉันได้ฝังยาคุมเนิดแล้วมีประจำเดือนมาทุกเดือนเดือนละประมาณ2สัปดาห์แต่ปริมาณเลือดประจำเดือนไม่เยอะค่ะซึ่งปกติก่อนที่จะฝังยาคุมนั้นจะเป็นประจำเดือนอยู่ประมาณ5-7วันและมีปริมาณมากอีกอย่างตั้งแต่ฝังยาคุมกำเนิดตัวดิฉันเองเริ่มมีอาการหงุดหงิดง่ายขึ้นกว่าเมื่อก่อนเป็นแบบนี้ควรเอาออกหรือไม่คะ
สวัสดีครับ ยาฝังคุมกำเนิด (Contraceptive Implant) เป็นวิธีคุมกำเนิดแบบชั่วคราวที่มีประสิทธิภาพสูง โดยใช้หลอดยาขนาดเล็กฝังเข้าไปใต้ผิวหนังบริเวณใต้ท้องแขน ซึ่งจะช่วยป้องกันการตั้งครรภ์ได้เป็นเวลา 3-5 ปี แล้วแต่ชนิดของยาผลข้างเคียงที่พบบ่อย คือ ไม่สามารถคาดการณ์ได้ว่าจะมีเลือดออกทางช่องคลอดเมื่อใด โดยบางคนเมื่อเวลาผ่านไป อาการดังกล่าวจะหายไปเองภายใน1ปีส่วนบางคนจะพบว่ามีอาการปวดท้องประจำเดือนน้อยลง หรือบางคนจะพบว่าทำให้ประจำเดือนขาดได้ผลข้างเคียงอื่น ๆ ได้แก่อารมณ์แปรปรวนมีภาวะซึมเศร้าปวดศีรษะปวดท้องคลื่นไส้สิวขึ้นมีอาการกดเจ็บที่เต้านมบวมน้ำผลข้างเคียงเหล่านี้มักจะหยุดไปเองหลังผ่านช่วงเดือนแรก ๆ ที่ฝังยาไป แต่หากพบว่ามีอาการต่อไป หรือมีอาการปวดศีรษะอย่างรุนแรง รวมไปถึงหากพบว่ามีผลข้างเคียงอื่น ๆ เกิดขึ้น ควรไปพบแพทย์